CELEX: 32012R0718
Language: sl
Date: 2012-08-07 00:00:00
Title: Izvedbena uredba Komisije (EU) št. 718/2012 z dne 7. avgusta 2012 o stošestinsedemdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z mrežo Al-Kaida

8.8.2012   
            
            
               SL
            
            
               Uradni list Evropske unije
            
            
               L 211/1
            
         IZVEDBENA UREDBA KOMISIJE (EU) št. 718/2012
   z dne 7. avgusta 2012
   o stošestinsedemdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z mrežo Al-Kaida
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z mrežo Al-Kaida (1), in zlasti člena 7(1)(a) in člena 7a(5) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov je 26. julija 2012 sklenil črtati eno fizično osebo s seznama oseb, skupin in subjektov, za katere velja zamrznitev sredstev in gospodarskih virov.
            
         
               (3)
            
            
               Prilogo I k Uredbi (ES) št. 881/2002 bi bilo zato treba ustrezno posodobiti –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 881/2002 se spremeni v skladu s Prilogo k tej uredbi.
   Člen 2
   Ta uredba začne veljati na dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. avgusta 2012
      
         
            Za Komisijo V imenu predsednika
         
         
            Vodja službe za instrumente zunanje politike
         
      
   
   
      (1)  UL L 139, 29.5.2002, str. 9.
   
      PRILOGA
      Priloga I k Uredbi (ES) št. 881/2002 se spremeni:
      Pod naslovom „Fizične osebe“ se črta naslednji vnos:
      
         „Bekkay Harrach (tudi (a) Abu Talha al Maghrabi, (b) al Hafidh Abu Talha der Deutsche („al Hafidh Abu Talha the German (Nemec)“). Datum rojstva: 4.9.1977. Kraj rojstva: Berkane, Maroko. Državljanstvo: nemško. Št. potnega lista: 5208116575 (nemški potni list, izdan v Bonnu v Nemčiji, veljaven do 7.9.2013). Nacionalna identifikacijska št.: (a) 5209243072 (nemški Bundespersonalausweis (nacionalna osebna izkaznica), izdana v Bonnu v Nemčiji, veljavna do 7.9.2013, (b) J17001W6Z12 (nemško vozniško dovoljenje, izdano v Bonnu v Nemčiji). Datum uvrstitve iz člena 2a(4)(b): 27.5.2009. Druge informacije: domnevno se od aprila 2009 nahaja na mejnem območju med Afganistanom in Pakistanom.“